open-index/open-wikipedia-markdown huggingface dataset:
ZE:A (ჯგუფი)

**ZE:A** (), ასევე ცნობილი, როგორც „*იმპერიის ბავშვები*“  — სამხრეთ კორეული ცხრაკაციანი ბოიბენდი. 2010 წლის 7 იანვარს ჯგუფმა სადებიუტო ალბომი  „*Navity*“ გამოუშვა, მთავარი სიმღერით „*Mazeltov*“, რომელიც ხუთი დღის შემდეგ ჯგუფის შოუზე იქნა წარმოდგენილი. ჯგუფის დებიუტი  ტელეარხ KBS -ზე 2010 წლის 15 იანვარს შედგა.

## ისტორია
### დებიუტამდე
„იმპერიის ბავშვების“ სახელით ისინი გამოჩნდნენ გადაცემა *Office Reality*-ში ტელეარხ Mnet-ზე. ჯგუფმა ყურადღება მიიქცია. შემდგომ გამოვიდა დოკუმენტური ფილმის სერიები, სახელწოდებით *Empire Kids Returns*, სადაც თავმოყრილი იყო ჯგუფის გამოსვლები მთელი სეულის გარშემო. ჯგუფს კონფლიკტი შეექმნა სახელთა მსგავსების გამო Brown Eyed Girls-თან - JeA. მოგვიანებით ამის თავიდან ასაცილებლად მათ სახელი შეიცვალეს. 

## რესურსები ინტერნეტში
* იაპონური ოფიციალური გვერდი

კატეგორია:სამხრეთკორეული მუსიკალური ჯგუფები
პაკ ჰიუნგ სიკი

**პაკ ჰიუნგ-სიკი** (დ.16 ნოემბერი, 1991, იონინი, კიონგიდო, სამხრეთი კორეა), ცნობილი, როგორც **ჰიუნგსიკი** — სამხრეთ კორეელი მომღერალი, მსახიობი და მოცეკვავე. ის არის სამხრეთ კორეულ ბოიბენდ ZE:A-ს წევრი. როგორც მსახიობი, ის ცნობილია როლებით შემდეგ სერიალებში: „მემკვიდრეები“ (2013), „მაღალი საზოგადოება“ (2015), „ჰვარანი (2016)“, „ძლიერი გოგონა ბონ-სუ“, „კოსტიუმები“ (2018).

## ბიოგრაფია
პაკი დაიბადა იონინში, კიონგიდოს პროვინციაში, სამხრეთი კორეა. ჰყავს უფროსი ძმა. მისი დედა და ბებია არიან ბუდისტები და მას ბუდისტმა ბერმა დაარქვა ჰიუნგ-სიკი.

## რესურსები ინტერნეტში
* პაკ ჰიუნგ-სიკი
* https://www.imdb.com/name/nm6027947/

კატეგორია:დაბადებული 16 ნოემბერი
კატეგორია:დაბადებული 1991
კატეგორია:სამხრეთკორეელი მომღერლები
კატეგორია:სამხრეთკორეელი მსახიობები
კატეგორია:ცოცხალი ადამიანები
ა (მრავალმნიშვნელოვანი)

ტერმინი **ა** შეიძლება აღნიშნავდეს: 

* **ა** — პირველი ასო (ანი) ქართულ, მეგრულ და სვანურ დამწერლობებში;
* **ა̈** — ასო სვანურ დამწერლობაში;
* **ა̄** — ასო სვანურ დამწერლობაში;
* **ა̄̈** — ასო სვანურ დამწერლობაში;
* **ა!** — შორისდებული, იგივეა, რაც აა!
* **ა** — ფართობის ერთეულის „არის“ შემოკლებული აღნიშვნა;
* **ა** — დენის ძალის ერთეულის „ამპერის“ შემოკლებული აღნიშვნა;
* **ა** — წილობითი თავსართის „ატოს“ შემოკლება სხვადასხვა ერთეულებში: ამ (ატომეტრი) და სხვა;
* **ა...** — უარყოფითი თავსართი;
* **ა** — მდინარე ნიდერლანდებში.
О̀

**О̀**, **о̀** — კირილური დამწერლობის ასო „О“, გრავისით. გამოიყენება კირილური დამწერლობის ზოგიერთ ენაში.

## დამატებითი ინფორმაცია
## კოდების ცხრილი 
აღნიშნული გრაფემა წარმოადგენს, ორი გრაფემის, „О“-სა და „გრავისი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

## ლიტერატურა
კატეგორია:კირილური ასოები
თემურ წიკლაური

**თეიმურაზ (თემურ) წიკლაური** (დ. 22 იანვარი, 1946, კოჯორი — გ. 1 თებერვალი, 2021, გორი

## ბიოგრაფია 
თემურ წიკლაური დაიბადა 1946 წელს კოჯორში. სწავლობდა კოჯრის საშუალო სკოლაში. 1972 წელს დაამთავრა ილია ჭავჭავაძის უცხო ენათა პედაგოგიური ინსტიტუტი. 1967 წლიდან იყო საქართველოს ფილარმონიის მსახიობი. 1967–1972 წლებში იყო ანსამბლ „ციცინათელას“ წევრი, 1972 წლიდან ანსამბლ „ივერიას“ სოლისტი. მისი რეპერტუარი მოიცავს ქართველ კომპოზიტორთა სიმღერებს, მათ შორის: ნოდარ გიგაურის „ჩემი თბილისი და ფიროსმანი“, გიორგი ცაბაძის „საქართველოს მანანებო“, ალექსანდრე ბასილაიას „იყიდება საქართველო“, ვაჟა აზარაშვილის „დინამო“, ალექსანდრე ბასილაიას მიუზიკლები: არწივი (1980, „ჩხიკვთა ქორწილი“), მეფე აიეტი (1983, „არგონავტები“), გერვასი (1986, „თოვლის ბებოს ზღაპარი“), ნიკო ფიროსმანი (1995, „ფიროსმანი“).

თემურ წიკლაურის მონაწილეობა აქვს მიღებული რამდენიმე ფილმში: „სინათლე ჩვენს ფანჯრებში“ (1968), „ივერია, სიყვარული და…“(1974), „უმცროსი და“ (1977), „არგონავტები“ (1985).

2014 წლის 23 იანვარს თბილისის დიდ საკონცერტო დარბაზთან თემურ წიკლაურის ვარსკვლავი გაიხსნა.

ჰყავდა მეუღლე ლილი ზღვაური და ორი შვილი — ვაჟი, გიორგი (გ. 1983) და ქალიშვილი ქეთევან წიკლაური.

გარდაიცვალა 2021 წლის 1 თებერვალს, COVID-19-ით გამოწვეული გართულებების შედეგად. დაკრძალეს კოჯორში, ვაჟის, გიორგის გვერდით.

2022 წლის დასაწყისში, თბილისში, ადამ მიცკევიჩის 21 ნომერში მდებარე სკვერს მიენიჭა თემურ წიკლაურის სახელი, ხოლო 2022 წლის 4 ოქტომბერს, გამოიცა ბიოგრაფიული წიგნი „ხმა ალია სულისა“, რომელიც მომღერლის ცხოვრების შესახებ მოგვითხრობს.

## ფილმოგრაფია 
* 1969: „სინათლე ჩვენს ფანჯრებში“ (ნოდარი – ბელაფონტე) რეჟ. ყარამან (გუგული) მგელაძე
* 1975: „სიყვარული, ივერია და…“ რეჟ. ზაალ კაკაბაძე
* 1977: „უმცროსი და“ რეჟ. ზაალ კაკაბაძე
* 1984: „ჩხიკვთა ქორწილი“ (სატელევიზიო ფილმი-ზღაპარი) რეჟისორები ევგენი გინზბურგი, ლეონიდ კოსტიუკი
* 1986: „არგონავტები“ (აიეტი) რეჟ. ევგენი გინზბურგი
* 1989: „ცხოვრება დონ კიხოტისა და სანჩოსი“ რეჟ. რევაზ (რეზო) ჩხეიძე

## ჯილდოები 
* 1980: საქართველოს სსრ დამსახურებული არტისტი
* 1990: საქართველოს სსრ სახალხო არტისტი
* 1997: ღირსების ორდენი
* 2010: თბილისის საპატიო მოქალაქე

## ლიტერატურა 
* ქართული მუსიკის ენციკლოპედიური ლექსიკონი, თბ., 2015, გვ. 559

## რესურსები ინტერნეტში 
* თემურ წიკლაურის ბლოგი

## სქოლიო 
კატეგორია:დაბადებული 22 იანვარი
კატეგორია:დაბადებული 1946
კატეგორია:ქართველი მომღერლები
კატეგორია:ქართველი მსახიობები
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:საქართველოს ღირსების ორდენის კავალრები
კატეგორია:თბილისის საპატიო მოქალაქეები (2010)
კატეგორია:COVID-19-ის პანდემიით გარდაცვლილები საქართველოში
კატეგორია:გარდაცვლილი 1 თებერვალი
კატეგორია:გარდაცვლილი 2021
კატეგორია:თბილისის უცხო ენათა პედაგოგიური ინსტიტუტის კურსდამთავრებულები
თემურ
Ю̈

**Ю̈**, **ю̈** — კირილური დამწერლობის ასო „Ю“ დიაკრიტიკული ნიშნით — [[]]თ. გამოიყენება კირილური დამწერლობის ზოგიერთ ენაში.

## კოდების ცხრილი 
აღნიშნული გრაფემა შეიძლება წარმოვადგინოთ შემდეგნაირად:

## ლიტერატურა
კატეგორია:კირილური ასოები
Ӱ́

**Ӱ́**, **ӱ́** — კირილური დამწერლობის ასო „Ӱ“ მახვილი ნიშნით — აკუტით. გამოიყენება კირილური დამწერლობის ზოგიერთ ენაში.

## კოდების ცხრილი 
აღნიშნული გრაფემა შეიძლება წარმოვადგინოთ შემდეგნაირად:

ან

## ლიტერატურა
კატეგორია:კირილური ასოები
იურული პარკი

**„იურული პარკი“** () — ამერიკული სამეცნიერო ფანტასტიკური მედია ფრენჩაიზი. სიუჟეტის ცენტრშია მეცნიერთა მომაკვდინებელი მცდელობა შექმნან გასართობი პარკი, დასახლებული კლონირებული დინოზავრებით. ფილმზე მუშაობა დაიწყო მას შემდეგ, რაც 1990 წელს კომპანიებმა Universal Pictures და Amblin Entertainment მოიპოვეს მაიკლ კრაიტონის რომანის საავტორო უფლებები.

წიგნს დიდი წარმატება ჰხვდა წილად, ისევე როგორც სტივენ სპილბერგის 1993 წლის კინოადაპტაციას, რომელსაც მოჰყვა ოთხი გაგრძელება, თუმცა რომანის მოტივებზე გადაღებულია სერიის მხოლოდ პირველი და მეორე ფილმი. 1993 წლიდან ფრენჩაიზის მოიტვებზე შექმნილია უმრავი ვიდეო თამაში. აგრეთვე შეიქმნა სერიაზე დაფუძნებული რამდენიმე თემატური პარკების ატრაქციონი: Jurassic Park: The Ride (1996), Canopy Flyer (2010), Dino-Soarin' (2010), Jurassic Park Rapids Adventure (2010), The Flying Dinosaur (2016).

2011 წლის 25 ოქტომბერს ჩრდილოეთ ამერიკაში გამოვიდა ტრილოგიის DVD და Blu-ray ვერსია. 2013 წლის 5 აპრილს გამოვიდა ფილმის ხელახალი გამოცემა 3D-ში.

მეოთხე ნაწილის, „იურული სამყაროს“ გამოსვლა დაგეგმილი იყო 2005 წელს, მაგრამ მასზე მუშაობა რამდენიმეჯერ შეწყდა და საბოლოოდ ფილმმა მზის შუქი იხილა 2015 წლის ივნისში. ის იქცა პირველ ფილმად, რომლის შემოსავალმა პირველ შაბათ-კვირას 500 მილიონი აშშ დოლარი შეადგინა, ხოლო მთლიანი შემოსავალი 1.6 მილიარდ დოლარს აღწევს, რაც ხდის მეხუთე ყველაზე შემოსავლიან ფილმად მსოფლიოში. 2016-2018 წლებში გამოვიდა სერიაზე დაფუძნებული Lego-ს სამი ანიმაციური ფილმი: „Lego Jurassic World: The Indominus Escape“, „Lego Jurassic World: Employee Safety Video“ და „Lego Jurassic World: Rescue Blue“

2018 წლის ივნისში გამოვიდა სერიის მეხუთე ნაწილი „იურული სამყარო: დაცემული სამეფო“. 2021 წლის 11 ივნისისთვის დაგეგმილია მეექვსე ფილმის გამოცემა, რომლის სავარაუდო სახელწოდება იქნება „იურული პარკი 3“. დღეის მონაცემებით, ფრენჩაიზის მთლიანი შემოსავალი შეადგენს 7 მილიარდ აშშ-დოლარს.

## ფილმები
## რესურსები ინტერნეტში
* 
* Jurassic Park 4 News and Forum
* Free ebook about Jurassic Park
* From Director Steven Spielberg: Jurassic Park archive 
* Official Dinosaur Protection Group website

## სქოლიო
კატეგორია:იურული პარკი
კატეგორია:დინოზავრები მხატვრულ ლიტერატურაში
კატეგორია:Universal Studios-ის ფრენჩაიზები
კატეგორია:სამეცნიერო ფანტასტიკური ფილმები სერიის მიხედვით
კატეგორია:ტექნო-თრილერი ფილმები
კატეგორია:ვიდეო თამაშებად ადაპტირებული ფილმები
კატეგორია:კომიქსებად ადაპტირებული ფილმები
კატეგორია:ამერიკული ფილმების სერიები
ვენეციის ალპები

**ვენეციის ალპები** () — ქედი იტალიაში, ალპების სამხრეთ-აღმოსავლეთი ნაწილი. განფენილია იტალიის ჩრდილო-აღმოსავლეთით, ტრივენეტოში. უმაღლესი წერტილია კოლ-ნუდო (2472 მ). აღსანიშნავია მწვერვალები: ჩიმა-დოდიჩი (2341 მ), ჩიმა-პორტულე (2310 მ) და სხვა. ადმინისტრაციულად ქედი გაყოფილია ტრენტოს, ვერონას, ვიჩენცას, ტრევიზოს, ბელუნოსა და პორდენონეს შორის. ქედზე სათავე აქვთ მდინარეებს: ადიჯეს, ბრენტასა და პიავეს.

## ლიტერატურა
* Sergio Marazzi. Atlante Orografico delle Alpi. SOIUSA. Pavone Canavese (TO), Priuli & Verlucca editori, 2005. 

## სქოლიო
კატეგორია:იტალიის ქედები
ტაიხუ

**ტაიხუ** — ტბა ჩინეთში. განლაგებულია მდინარე იანძიდან სამხრეთით და ჩინეთის დიდი არხიდან დასავლეთით, რომელთანაც დაკავშირებულია მცირე მდინარეების სისტემით. ვრცელდება აღმოსავლეთ ჩინეთის ზღვის სანაპიროდან 90-100 კმ-ში, ხოლო ჩინეთის დიდი არხის სამხრეთ ბოლოდან 100 კმ-ში. ტაიხუ გაწოლილია ზღვის დონიდან 17 მ სიმაღლეზე. ზედაპირის ფართობი 2250 კმ², სიგრძე დაახლოებით 60 კმ, სიგანე 45 კმ-მდე. მაქსიმალური სიღრმე 12 მ. წყლიანობის პერიოდის გათვალისწინებით ტბის ზომები ძლიერ იცვლება. ზაფხულის წვიმების დროს წყალუხვია, ხოლო ზამთარში წყალმარჩხია. ტბა მტკნარია. იყენებენ ბრინჯის ნათესების მოსარწყავად. მდიდარია თევზით. არ იყინება. სანაოსნოა.

## სქოლიო
კატეგორია:ჩინეთის ტბები
კატეგორია:ტბები ანბანის მიხედვით
Coda Media

**კოდა მედია** () — კრიზისებზე მომუშვე ონლაინ მედია პლატფორმა, რომელიც 2016 წელს ნიუ-იორკში დაარსდა. მას BBC-ის ყოფილი კორესპონდენტი ნატალია ანთელავა და ჟურნალისტი მწერალი, ასევე Wall Street Journal-ის ყოფილი რეპორტიორი, ილან გრინბერგი ხელმძღვანელობენ. ბრიტანელი ჟურნალისტი და ტელე-პროდიუსერი პიტერ პომერანცევი კი მოწვეული რედაქტორია.

## კონცეფცია
Coda-ს ჟურნალისტების გუნდი იკვლევს და აშუქებს კონკრეტულ მიმდინარე კრიზისს. ტრადიციული მედიისგან განსხვავებით, Coda ცალკეულ მოვლენაზე ფოკუსირებულია დროის ხანგრძლივი პერიოდი, რათა „ინდივიდუალური ისტორიები ფართო კონტექსტში წარმოადგინოს“.

ის თემები და კრიზისები, რაც Coda-მ აქამდე გააშუქა, არის ევროპაში მიგრაციის კრიზისი, ლგბტქ საზოგადოების უფლებები რუსეთში და ევრაზიაში გავრცელებული დეზინფორმაციის კამპანია. 

მედია ორგანიზაციაში მუშაობენ ჟურნალისტები, რედაქტორები და დიზაინერები აშშ-დან, საქართველოსა და რუსეთიდან. ასევე Coda-ს ჰყავს პარტნიორი მედია წყაროები და მათთან ერთად აშუქებს არაერთ თემას. Coda-ს რეპორტაჟები ხელმისაწვდომია Coda story-ის ვებ-გვერდზე.

Coda კონცენტრირებულია „ამბების პირველადი სახით გადმოცემაზე“.  Coda სხვადასხვა რეპორტაჯის საგანს ყოფს „ნაკადებად“, როგორც დეზინფორმაციის ნაკადების სიმრავლის ნაწილებს. ორგანიზაცია სხვადასხვა „Coda“-ს შექმნას გეგმავს განსხვავებული კრიზისების გასაშუქებლად.

## დაფინანსება
Coda Media არაკომერციული ორგანიზაციაა და მისი შემოსავლის უმეტესი ნაწილი დამოკიდებულია ფონდების მიერ გაცემულ გრანტებზე. ამასთან, Coda-მ შეიმუშავა საწევრო სქემა, რომლის მეშვეობითაც დონორებს რეპორტიორებთან უშუალო კომუნიკაცია შეუძლიათ. ორგანიზაციას ქრაუდფანდინგის გამოცდილებაც აქვს. ერთად ალფრედ ი. დუ პონტის სახელობის კოლუმბიის უნივერსიტეტის ჯილდო მოიპოვა ერთობლივი დოკუმენტური რადიო-გადაცემისთვის „რუსეთის ახალი განტევების ვაცი“, () რომელიც იკვლევს პოლიტიკურ მიზეზებსა და ადამიანების მიერ გაღებულ საფასურს კრელმის ომში ჰომოსექსუალი ადამიანების წინააღმდეგ. 

2014 წელს Coda-მ მოიგო რედაქტორების გლობალური კავშირის () საუკეთესო ნიუს სტარტაპების კონკურსი. 2016 წელს Coda ონლაინ ჟურნალისტიკის დაჯილდოების () ფინალისტი იყო კატეგორიაში ინოვაციური და საუკეთესო პატარა ნიუსრუმი ისტორიების ვიზუალურ ციფრულ თხრობაში პროექტისთვის „განადგურების ნებართვა“, ტერორი ცენტრალურ აზიაში." ()

## სქოლიო
კატეგორია:კომუნიკაციები და მედია ორგანიზაციები
კატეგორია:არაკომერციული ორგანიზაციები
კატეგორია:მედია კომპანიები
კატეგორია:ჟურნალისტიკა
Amblin Entertainment

**Amblin Entertainment** — ამერიკული კომპანია, რომელიც დაკავებულია კინოწარმოებით. დააარსეს სტივენ სპილბერგმა, კეთლინ კენედმა და ფრენკ მარშალმა 1980 წელს. კომპანიის შტაბ-ბინა მდებარეობს იუნივერსალ-სიტში, კალიფრონიის შტატში.

კომპანიას სახელი ეწოდა სტივენ სპილბერგის 1968 წელს გამოსული პირველი მოკლემეტრაჟიანი კომერციული ფილმის „Amblin“-ის პატივსაცემად.

## რესურსები ინტერნეტში
* 

კატეგორია:Amblin Entertainment
კატეგორია:ამერიკული კინოკომპანიები
კატეგორია:Amblin Partners
კატეგორია:სტივენ სპილბერგი
კატეგორია:1981 წელს დაარსებული ამერიკული კომპანიები
კატეგორია:1981 წელს დაარსებული გასართობი კომპანიები
კატეგორია:1981 წელს დაარსებული მედიაკომპანიები
ა̈

მინი|ქართული დამწერლობის ასო სვანური ენისათვის
**ა̈** — დამატებითი ასო ქართული დამწერლობისათვის. წარმოადგენს ქართული ასო „ა“-სა და დიაკრიტიკული ნიშანის უმლაუტის ერთობლიობას. გამოიყენება სვანურ ენაში.

## კოდების ცხრილი 
აღნიშნული გრაფემა წარმოადგენს, ორი გრაფემის, „ა“-სა და „უმლაუტი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

## რესურსები ინტერნეტში 
* ვ. თოფურია, სვანური ენის სახელმძღვანელო, თბ., 2008

კატეგორია:სვანური ასოები
Universal Pictures

**Universal City Studios LLC** (აგრეთვე ცნობილია როგორც **Universal Studios**, **Universal Pictures** ან უბრალოდ **Universal** — ამერიკული კინოსტუდია. დაარსდა 1912 წელს კარლ ლემლეს, მარკ დინტენფასის, ჩარლზ ბაუმანის, ადამ კესელის, პეტ პაუერსის, უილიამ სვენსონის, დევიდ ჰორსლის, რობერტ კოკრეინისა და ჟიულ ბრულატურის მიერ. ის ითვლება ყველაზე ძველ კინოსტუდიად აშშ-ში და მეხუთე ყველაზე ძველ სტუდიად მსოფლიოში Gaumont-ის, Pathé-ის, Titanus-ისა და Nordisk Film-ის შემდეგ.

მისი სტუდიები განლაგებულია იუნივერსალ-სიტში, კალიფორნიის შტატში, ხოლო კორპორაციული ოფისები — ნიუ-იორკში.

Universal Pictures არის ამერიკის კონოკომპანიების ასოციაციის წევრი. ის აგრეთვე იყო „პატარა სამეულის“ () წევრი ჰოლივუდის ოქროს ხანაში.

## რესურსები ინტერნეტში
*
*
*
*

## სქოლიო
კატეგორია:ფრანგული ანიმაციური სტუდიები
კატეგორია:Universal Pictures
კატეგორია:აშშ-ის კინოდისტრიბუტორი კომპანიები
კატეგორია:აშშ მედია კომპანიები
კატეგორია:NBCUniversal
კატეგორია:მუნჯი ფილმების სტუდიები
კატეგორია:1912 წელს დაარსებული გასართობი კომპანიები
კატეგორია:1912 წელს დაარსებული მედიაკომპანიები
მაცივარში ვიღაც იჯდა

***მაცივარში ვიღაც იჯდა*** — რეჟისორ გუგული მგელაძის მიერ გადაღებული ქართული მხატვრული ფილმი. კინოსტუდია ქართული ფილმის ნაწარმოები. გამოვიდა 1983 წელს.

## სიუჟეტი
მერაბსა და მის მეუღლეს ლიას, რომლებიც ქერათმიანები არიან, ჰყავთ შავტუხა და ხუჭუჭთმიანი ვაჟი. ეს ფაქტი მერაბს აწუხებს, ცოლზეც კი ეჭვიანობს, და დარწმუნებულია, რომ ბავშვის გენეტიკური მამა არაა. თუმცა ერთხელ ახალგაზრდა ოჯახს სხვა ქალაქიდან ლიას დედა ეწვევათ, რომელიც მერაბს მანამდე არ უნახავს, და რომელიც ძალიან ჰგავს მერაბისა და ლიას ვაჟს. 

## როლებში
*ბიძინა ჩხეიძე — მერაბი
*მაკა მახარაძე — ლია
*ზურაბ ყუფუნია — ნიკუშა
*რუსლან მიქაბერიძე — არსენა
*დოდო აბაშიძე — ლიას მამა
*თეიმურაზ ხელაშვილი — კოტე
*ალექსანდრე სავიცკი — გივი
*ომარ გებელია — შალვა
*ლიკა ჭავჭავაძე — ლიას დედა
*ლაურა რეხვიაშვილი — აზო
*ვახტანგ ელიოზიშვილი — პროფ. ბერიძე
*ჟირაირ კარაპეტიანი — არტემი
*ზურაბ კვირკველია — ანზორი
*იპოლიტე ხვიჩია

## რესურსები ინტერნეტში
* 
* 

კატეგორია:1983 წლის ქართული ფილმები
კატეგორია:სსრკ-ის ფილმები
კატეგორია:ქართულენოვანი ფილმები
კატეგორია:გუგული მგელაძის ფილმები
Lamb of God

**Lamb of God **(იგივე **LoG**) — ამერიკული მძიმე მეტალ-ჯგუფი რიჩმონდიდან, ვირჯინიის შტატიდან. ჩამოყალიბდა 1994 წელს როგორც Burn the Priest. ჯგუფის ბასისტია ჯონ კემბელი, დრამერი არტ კრუზი, ვოკალისტი რენდი ბლაითი და გიტარისტები მარკ მორტონი და უილი ადლერი. ჯგუფი არის ამერიკული მძიმე მეტალის ახალი ტალღის წარმომადგენელი.

## რესურსები ინტერნეტში
* 
* 

## სქოლიო
კატეგორია:Epic Records-ის შემსრულებლები
კატეგორია:1994 წელს ჩამოყალიბებული ჯგუფები
კატეგორია:პოლიტიკური მუსიკა
კატეგორია:Roadrunner Records-ის შემსრულებლები
О̄

**О̄**, **о̄** — გაფართოებული კირილური დამწერლობის ასო, წარმოადგენს კირილური ასო „О“-სა და დიაკრიტიკული ნიშანის მაკრონის ერთობლიობას. გამოიყენება კირილური დამწერლობის ზოგიერთ ენაში.

## კოდების ცხრილი 
აღნიშნული გრაფემა წარმოადგენს, ორი გრაფემის, „О“-სა და „მაკრონი“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
ჰვარანი (ტელესერიალი)

**ჰვარანი** — სამხრეთ კორეული ტელესერიალი. მასში მთავარ როლებს ასრულებენ: პაკ სო-ჯუნი, გო არა და პაკ ჰიუნგ-სიკი. მისი სერიები გადიოდა ყოველ ორშაბათსა და სამშაბათს 22:00 საათზე 2016 წლის 19 დეკემბრიდან 2017 წლის 21 თებერვლამდე.

მიუხედავად იმისა, რომ პრემიერამდე ტელესერიალი სრულიად მზად იყო, იგი კომერციულ წარუმატებლობად იქცა. იგი გაკრიტიკებულია მისი განცალკევებული სცენარის, ფონური მუსიკის შეუსაბამობისა და მთავარი როლის შემსრულებელ მსახიობთა არაბუნებრივი თამაშის გამო.

## მსახიობები
### მთავარი
* პაკ სო-ჯუნი
* გო არა
* პაკ ჰიუნგ-სიკი

### ჰვარანები
* სუნ დონგ-ილი
* ჩოი მინ ჰო
* დო ჯი-ჰანი
* ჩო იუნ-ვუ
* კიმ ტაე-ჰიუნგი
* ჯინ ჯუ-ჰიუნგი
* ჯუნ ბუმ-სუ
* ოუნი
* პაკ კი-ჰუნი
* კიმ ჰიუნ-ჯუნ
* ლი დო-ჰუნი
* იუ ჯაე-მიუნი
* ჯან სე-ჰიუნი

## რესურსები ინტერნეტში
* ოფიციალური გვერდი
* http://kbsworld.kbs.co.kr/program/program_view.php?pg_seq=1077

კატეგორია:სამხრეთკორეული ტელესერიალები
36 (რიცხვი)

**ოცდათექვსმეტი** — ოცდამეთექვსმეტე ნატურალური რიცხვი. არის ოცდათხუთმეტის მომდევნო და ოცდაჩვიდმეტის წინამდგომი. აღინიშნება სიმბოლოთი **36**. 36 არის ლუწი და შედგენილი რიცხვი. სიტყვა „ოცდათექვსმეტი“ რთული შედგენილობისაა და მისი პირვანდელი ვარიანტია ოცი და ათ-ექვს-მეტი (იგულისხმება ოცზე თექვსმეტი ერთეულით მეტი).
## რესურსები ინტერნეტში
* Prime Curios! 36 from the Prime Pages

კატეგორია:რიცხვები
37 (რიცხვი)

**ოცდაჩვიდმეტი** — ოცდამეჩვიდმეტე ნატურალური რიცხვი. არის ოცდათექვსმეტის მომდევნო და ოცდათვრამეტის წინამდგომი. აღინიშნება სიმბოლოთი **37**. 37 არის კენტი და მარტივი რიცხვი. სიტყვა „ოცდაჩვიდმეტი“ რთული შედგენილობისაა და მისი პირვანდელი ვარიანტია ოცი და ათ-შვიდ-მეტი (იგულისხმება ოცზე ჩვიდმეტი ერთეულით მეტი).
## რესურსები ინტერნეტში
* Prime Curios! 37 from the Prime Pages

კატეგორია:რიცხვები
38 (რიცხვი)

**ოცდათვრამეტი** — ოცდამეთვრამეტე ნატურალური რიცხვი. არის ოცდაჩვიდმეტის მომდევნო და ოცდაცხრამეტის წინამდგომი. აღინიშნება სიმბოლოთი **38**. 38 არის ლუწი და შედგენილი რიცხვი. სიტყვა „ოცდათვრამეტი“ რთული შედგენილობისაა და მისი პირვანდელი ვარიანტია ოცი და ათ-რვა-მეტი (იგულისხმება ოცზე თვრამეტი ერთეულით მეტი).
## რესურსები ინტერნეტში
* Prime Curios! 38 from the Prime Pages

კატეგორია:რიცხვები
39 (რიცხვი)

**ოცდაცხრამეტი** — ოცდამეცხრამეტე ნატურალური რიცხვი. არის ოცდათვრამეტის მომდევნო და ორმოცის წინამდგომი. აღინიშნება სიმბოლოთი **39**. 39 არის კენტი და შედგენილი რიცხვი. სიტყვა „ოცდაცხრამეტი“ რთული შედგენილობისაა და მისი პირვანდელი ვარიანტია ოცი და ათ-ცხრა-მეტი (იგულისხმება ოცზე ცხრამეტი ერთეულით მეტი).
## რესურსები ინტერნეტში
* Prime Curios! 39 from the Prime Pages

კატეგორია:რიცხვები
40 (რიცხვი)

**ორმოცი** — მეორმოცე ნატურალური რიცხვი. არის ოცდაცხრამეტის მომდევნო და ორმოცდაერთის წინამდგომი. აღინიშნება სიმბოლოთი **40**. 40 არის მეოთხე ათეულის პირველი ლუწი და შედგენილი რიცხვი. სიტყვა „ორმოცი“ რთული შედგენილობისაა და მისი პირვანდელი ვარიანტია ორი ოცი (იგულისხმება ორჯერ აღებული ოცი).
## რესურსები ინტერნეტში
* Prime Curios! 40 from the Prime Pages

კატეგორია:რიცხვები
41 (რიცხვი)

**ორმოცდაერთი** — ორმოცდამეერთე ნატურალური რიცხვი. არის ორმოცის მომდევნო და ორმოცდაორის წინამდგომი. აღინიშნება სიმბოლოთი **41**. 41 არის კენტი და მარტივი რიცხვი. სიტყვა „ორმოცდაერთი“ რთული შედგენილობისაა და მისი პირვანდელი ვარიანტია ორი ოცი და ერთი (იგულისხმება ორმოცზე ერთი ერთეულით მეტი).
## რესურსები ინტერნეტში
* Prime Curios! 41 from the Prime Pages

კატეგორია:რიცხვები
სამშვილდის განძი

**სამშვილდის განძი** — XII–XIII საუკუნეების განძი. აღმოჩენილი იქნა ციხე-ქალაქ სამშვილდეში, ციტადელის ერთ-ერთი ოთახის იატაკის ქვეშ, ხის ყუთში, საქართველოს უნივერსიტეტის პროფესორის დავით ბერიკაშვილის და მისი სტუდენტების მიერ ჩატარებული არქეოლოგიური სამუშაოების დროს, 2018 წლის 1 აგვისტოს. სამშვილდის განძის შემადგენლობაში იყო 250–270 სპილენძის ქართული და უცხოური მონეტა, აგრეთვე ზოდები და სპილენძის ფირფიტები, რაც, სპეციალისტების აზრით, შესაძლოა აქ ზარაფხანის არსებობაზე მიუთითებდეს. ქართული მონეტები გიორგი III-ის, თამარ მეფისა და ლაშა-გიორგის სახელზეა მოჭრილი. ერთ-ერთ მათგანზე დატანილია წარწერა: 

## სქოლიო 
კატეგორია:საქართველოში აღმოჩენილი განძები
კოლინ უილსონი (პროდიუსერი)

**კოლინ უილსონი** () — ამერიკელი კინოპროდიუსერი. მისი ცნობილი ნამუშევრებია: „სამყაროთა ომები“, „იურული პარკი: დაკარგული ქვეყანა“, „ჯონ კარტერი“ და „ავატარი“.

## ფილმოგრაფია
* „კასპერი“ (1995)
* „იურული პარკი: დაკარგული ქვეყანა“ (1997)
* „სახლი მოჩვენებებით“ (1999)
* „ლარა კროფტი: სამარხების მძარცველი“ (2001)
* „ტერმინატორი 3: მანქანების ამბოხი“ (2003)
* „ტროა“ (2003)
* „სამყაროთა ომები“ (2005)
* „ავატარი“ (2009)
* „ჯონ კარტერი“ (2012)
* „თვითმკვლელთა რაზმი“ (2016) — აღმასრულებელი
* „დეტროიტი„ (2017)
* „მეგი“ (2018)

## რესურსები ინტერნეტში
*

## სქოლიო
კატეგორია:ამერიკელი კინოპროდიუსერები
კატეგორია:ცოცხალი ადამიანები
საპატრულო პოლიციის დეპარტამენტი

**საპატრულო პოლიციის დეპარტამენტი** — საქართველოს შინაგან საქმეთა სამინისტროს დეპარტამენტი, რომელიც წარმოადგენს საზოგადოების სამსახურში მდგომ სახელმწიფო ორგანოს, რომელიც უზრუნველყოფს თითოეული მოქალაქის უსაფრთხოებას. საპატრულო ეკიპაჟების ოპერატიული შესაძლებლობების გაუმჯობესების მიზნით, 2013 წლიდან ავტოპარკი შეივსო 2000-ზე მეტი ახალი ავტომობილით.

## ისტორია
2012-2015 წლებში საპატრულო პოლიციის დეპარტამენტს დავით ცინარიძე ხელმძღვანელობდა.  2015 წელს საპატრულო პოლიციის დეპარტამენტის დირექტორად გოგა რაზმაძე დაინიშნა.  2017 წელს რაზმაძე ალექსანდრე ხვადაგიანმა შეცვალა.  2017 წლის დეკემბრიდან 2019 წლის 30 იანვრამდე დეპარტამენტს თეიმურაზ კუპატაძე ხელმძღვანელობდა.  2019 წლის 31 იანვარს თანამდებობაზე მიხეილ დილიმაშვილი დაინიშნა.  2019 წლის აგვისტოში დილიმაშვილი თანამდებობაზე ვაჟა სირაძემ შეცვალა.  2025 წლის 10 ივნისს დეპარტამენტის დირექტორად ლევან მაისურაძე დაინიშნა.

2018 წელს იაპონიის მთავრობამ შინაგან საქმეთა სამინისტროს Mitsubishi-ს მარკის 96 ავტომანქანა გადასცა, რომელთაგან 45 თბილისის საპატრულო პოლიციას გადაეცა.  2022-2023 წლებში საპატრულო პოლიციის დეპარტამენტის საზღვრის მართვისა და კოორდინირების მთავარი სამმართველოს შემადგენლობის რაოდენობა 158 საშტატო ერთეულით გაიზარდა. 2024 წელს საშტატო ერთეულიბს რაოდენობა კიდევ 100-ით გაიზარდა.

## საქმიანობა
მინი|საპატრულო პოლიციის დეპარტამენტის მანქანა
* საზოგადოებრივი უსაფრთხოებისა და მართლწესრიგის დაცვა, სამართალდარღვევაზე ან სხვა შესაძლო საფრთხეზე რეაგირება, თავიდან აცილება და აღკვეთა;	
* საქართველოს კანონმდებლობით დადგენილი წესით ფიზიკური და იურიდიული პირების დაცვა მართლსაწინააღმდეგო ხელყოფისაგან;	
* საგზაო მოძრაობის მონაწილეთა უსაფრთხოების დაცვა, საგზაო მოძრაობის წესების დაცვაზე ზედამხედველობა, საგზაო-სატრანსპორტო შემთხვევათა აცილების-აღკვეთის მიზნით შესაბამისი ღონისძიებების გატარება;
* კანონმდებლობის შესაბამისად სასაზღვრო გამტარ პუნქტებში სახელმწიფო საზღვრისა და საზღვრის რეჟიმის დაცვა;
* კომპეტენციის ფარგლებში არალეგალურ მიგრაციასთან ბრძოლა, მისი პრევენცია, გამოვლენა და აღკვეთა.

## სტრუქტურული ერთეულები:
* საორგანიზაციო სამმართველო,
* საფინანსო-სამეურნეო უზრუნველყოფის სამმართველო,
* სამორიგეო-საინფორმაციო სამმართველო,
* ერთიანი მომსახურების ცენტრი (სამმართველო),
* საზღვრის მართვისა და კოორდინირების მთავარი სამმართველო,
* მონიტორინგის სამმართველო,
* ქ. თბილისის მთავარი სამმართველო,
* მცხეთა-მთიანეთის მთავარი სამმართველო,
* ქვემო ქართლის მთავარი სამმართველო,
* შიდა ქართლის მთავარი სამმართველო,
* სამცხე-ჯავახეთის მთავარი სამმართველო,
* კახეთის მთავარი სამმართველო,
* იმერეთის მთავარი სამმართველო,
* სამეგრელოსა და ზემო სვანეთის მთავარი სამმართველო,
* აჭარის მთავარი სამმართველო,
* გურიის მთავარი სამმართველო.

## კონტაქტი
საჯარო ინფორმაციის ხელმისაწვდომობის უზრუნველყოფაზე პასუხისმგებელი პირი - კახა ყურაშვილი
საინფორმაციო ქოლ-ცენტრი: (032) 241-42-42;
ელ. ფოსტა: patrolinfo@mia.gov.ge
მისამართი: საქართველო, ქ. თბილისი, ნოე რამიშვილის ქ. №38

## სქოლიო
კატეგორია:საქართველოს შინაგან საქმეთა სამინისტრო
კატეგორია:პოლიცია საქართველოში
დავით ქირია (კიკბოქსინგი)

**დავით ქირია** (დ. 9 თებერვალი, 1988, ზუგდიდი, საქართველო) — ქართველი კიკბოქსიორი. იბრძვის მსუბუქ წონით კატეგორიაში. 2014 წლის 8 მარტს, ხორვატიის დედაქალაქ ზაგრებში გახდა მსოფლიო ჩემპიონი K1-Glory ვერსიაში, მსუბუქ წონით კატეგორიაში.

## კარიერა
დაიბადა ზუგდიდში, საქართველოში. 9 წლის ასაკში დაიწყო აშიჰარა კარატეს შესწავლა *აშიჰარა კარატეს საერთაშორისო ორგანიზაციაში*. 10 წლის ასაკიდან დაიწყო კარატეს ტურნირებზე გამოსვლა მის მწვრთნელთან, ბაჩუკი ფარცვანიასთან ერთად. მოგვიანებით გადავიდა ნიდერლანდებში, სადაც ვარჯიშობდა *აშიჰარა კარატეს საერთაშორისო ორგანიზაციის* დამფუძნებელ დეივ იონკერსთან Golden Glory-ს დარბაზში ლეგენდარულ მძიმე წონით კატეგორიაში მებრძოლ სემ შილტთან ერთად. 2009 წელს მან მოიგო ევროპის ჩემპიონატი კიოკუშიკაი კარატე კამაკურაში.

2008 წელს, თურქეთში, სტამბოლში გამართულ *Ring Masters Olympia*-ს საშუალო მსუბუქ წონით კატეგორიაში გამართულ ტურნირზე ის გავიდა ფინალში, სადაც სამრაუნდიან ბრძოლაში დამარცხდა სომრაკ კამსინგთან.

ამის შემდეგ, ქირიამ გადაინაცვლა საშუალო წონით კატეგორიაში. 2010 წლის 17 აპრილს, მან მონაწილეობა მიიღო 8 *სუპერმებრძოლის* ტურნირში ფრანკფურტში, გერმანიაში. მიუხედავად იმისა, რომ მეოთხედფინალში წააგო მარკო პიკესთან, მან მაინც მიიღო მონაწილეობა ნახევარფინალში შემსი ბექირის ნაცვლად, რომელმაც ვეღარ განაგრძო ბრძოლა ცხვირის გატეხვის გამო. შემდეგ მან წააგო კრის ვან ვენპოეპთან.

სპორტის რამდენიმე გამოცდილ მებრძოლთან განცდილი რამდენიმე მწარე მარცხის შემდეგ, ქირიამ საბოლოოდ მიაღწია დიდ გამარჯვებას K-1-ის ვეტერან უილიამ დინდერთან ხუთრაუნდიან ბრძოლაში ასენში, ნიდერლანდებში.

ქირია 2014 წლის 8 მარტს, ხორვატიის დედაქალაქ ზაგრებში გამართული საპრომოუტერო კომპანია GLORY-ს მიერ ორგანიზებული მსოფლიოს ჩემპიონის ტიტულისთვის მატჩის გამარჯვებული გახდა. მსუბუქი წონითი კატეგორიის (70 კგ-მდე) ფინალურ შეხვედრაში სურინამელი ენდი რისტი მე-5 რაუნდში ნოკაუტით დაამარცხა.

აღსანიშნავია, რომ GLORY-ს ოფიციალურ რეიტინგში იმ დროისთვის პირველ ადგილზე მყოფ რისტის ზურგს 44 გამარჯვება უმაგრებდა და მხოლოდ 3 მარცხი ჰქონდა, თუმცა, ქართველ მებრძოლთან მაინც ვერაფერს გახდა.

2017 წლის 26 ნოემბერს დავით ქირიამ პარიზში გამართულ ფრანგული კიკბოქსინგის (სავატე) მსოფლიო ჩემპიონატზე ნახევარფინალში დიდი უპირატესობით დაამარცხა უკრაინელი მებრძოლი სერგეი კალიუბა, ხოლო ფინალში ასევე დიდი უპირატესობით დაამარცხა მოქმედი ჩემპიონი ფრანგი ლუდოვიკ ნასიბოუ და დაეუფლა მსოფლიოს ჩემპიონის ქამარს.

## პირადი ცხოვრება
2013 წლიდან დაქორწინებულია ნიდერლანდების მოქალაქეზე მარისა ვან დამზე.

## ტიტულები
### კარატე
***საერთაშორისო ბუდო კაი**
**კიოკუშიკაი კარატე კამაკურა 2009: ევროპის ჩემპიონი

### კიკბოქსინგი
***Glory**
**მსუბუქი წონა: ჩემპიონი
***შერეული ორთაბრძოლები**
**MFN ჩემპიონი
***Ring Masters Olympia**
**2008 წლის *Ring Masters Olympia*: ფინალისტი

### სავატე
***კუნგფუს მსოფლიო თასის ჩემპიონი**
**2017 KFWC savate pro -70 კგ: ჩემპიონი

## სქოლიო
კატეგორია:დაბადებული 1989
კატეგორია:ქართველი კიკბოქსიორები
კატეგორია:ცოცხალი ადამიანები
Ю̄

**Ю̄**, **ю̄** — გაფართოებული კირილური დამწერლობის ასო.

## კოდების ცხრილი 
„Ю̄“ უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
И̃

**И̃**, **и̃** — გაფართოებული კირილური დამწერლობის ასო, წარმოადგენს კირილური ასო „И“-სა და დიაკრიტიკული ნიშანის ტილდას ერთობლიობას. გამოიყენება კირილური დამწერლობის ზოგიერთ ენაში.

## კოდების ცხრილი 
აღნიშნული გრაფემა წარმოადგენს, ორი გრაფემის, „И“-სა და „ტილდა“-ს კოდების ერთობლიობას, რომელიც უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
კორეის სამი სამეფო

მინი|კორეის სამი სამეფო V საუკუნეში
**კორეის სამი სამეფო** — ადრეფეოდალური სამი სახელმწიფო, რომელიც ძვ.წ. I-დან ახ.წ. VII საუკუნემდე იკავებდა კორეის ნახევარკუნძულსა და მანჯურიას. ეს სამეფოებია: კოგურიო, პექჩე, და სილა. ისინი ჩინელი დამპყრობლების წინააღმდეგ იბრძოდნენ. ე.წ სამი სამეფოს პერიოდში და უფრო ადრე აქ ასევე არსებობდაა სხვა მცირე დასახლებები და სამეფოები, მათ შორისაა: კაია, ტონიე, ოქჩო, პუიო, ოსანი, ტამნა და სხვა.

## იხილეთ აგრეთვე
* კორეის გვიანი სამი სამეფო

## რესურსები ინტერნეტში
* კორეა და სამი სამეფოს პერიოდი
* კულტურა

კატეგორია:კორეის ისტორია
Ԥ

**Ԥ**, **ԥ** (IPA გამოთქმა ) — კირილური დამწერლობის ასო. ის თანხმოვანია და შეესატყვისება ქართულ „ფ“-ს. 

## დამატებითი ინფორმაცია
აღნიშნული ასო გამოიყენება შემდეგ ენებში:

## იხილეთ აგრეთვე
*Ҧ, ҧ

## რესურსები ინტერნეტში
* Graphemica (Ԥ)
* Graphemica (ԥ)

კატეგორია:კირილური ასოები
О̆

**О̆**, **о̆** — გაფართოებული კირილური დამწერლობის ასო.

## დამატებითი ინფორმაცია
აღნიშნული ასო გამოიყენება შემდეგ ენებში:

## კოდების ცხრილი 
„О̆“ უნიკოდის სიმბოლოებით შემდეგნაირად ჩაიწერება:

კატეგორია:კირილური ასოები
ა̄

მინი|ქართული დამწერლობის ასო სვანური ენისათვის
**ა̄** (გრძელი **ა**) — დამატებითი ასო ქართული დამწერლობისათვის. წარმოადგენს ქართული ასო „ა“-სა და დიაკრიტიკული ნიშანის მაკრონის ერთობლიობას. გამოიყენება სვანურ ენაში.

## კოდების ცხრილი 
აღნიშნული გრაფემა წარმოადგენს, ორი გრაფემის, „ა“-სა და „დიაერეზი“-ს კოდების ერთობლიობას, რომელიც მაკრონის სიმბოლოებით შემდეგნაირად ჩაიწერება:

## რესურსები ინტერნეტში 
* ვ. თოფურია, სვანური ენის სახელმძღვანელო, თბ., 2008

კატეგორია:სვანური ასოები
ადამიანის სიმაღლე

**ადამიანის სიმაღლე** — ადამიანის სხეულის ერთ-ერთი ძირითადი განზომილება. ანთროპოლოგიასა და მედიცინაში განიხილება, როგორც ძირითადი ნიშანი ადამიანის პროპორციებისა და ფიზიოლოგიური განვითარების დასახასიათებლად. ადამიანის საშუალო სიმაღლედ მიღებულია 165 სმ მამაკაცებისათვის და 154 სმ — ქალებისათვის. ადამიანის სიმაღლე დიდადაა დამოკიდებული ინდივიდუალურ თავისებურებებზე, ასაკზე, სქესსა და რასობრივ წარმომავლობაზე. ახალშობილი ბიჭის სიმაღლეა საშუალოდ 51 სმ, გოგონასი — 50 სმ. ასაკთან დაკავშირებით ადამიანის სიმაღლე არათანაბრად მატულობს; ზრდა მთავრდება ქალებისა — 19-20 წლისათვის, მამაკაცებისა კი 25-26 წლისათვის. სტაბილური პერიოდი გრძელდება 45-50 წლამდე, რომლის შემდეგ მალთაშუა ხრტილების გაბრტყელების შედეგად ადამიანის სიმაღლე რამდენიმე სმ-ით კლებულობს. გარეგანი ფაქტორები (საყოფაცხოვრებო, ჰიგიენური პირობები, კვება და სხვ.) რამდენადმე გავლენას ახდენს ადამიანის სიმაღლეზე. გარკვეული კავშირი ადამიანის სიმაღლესა და გეოგრაფიულ-კლიმატურ პირობებს შორის არ აღინიშნება. სხვადასხვა ეთნოგრაფიულ-ტერიტორიულ ჯგუფებს შორის განსხვავება სიმაღლის მიხედვით 40-41 სმ აღწევს. ყველაზე დაბალი არიან აფრიკაში მდ. კონგოს აუზში მცხოვრები ნეგრილები (აფრიკის პიგმეები — საშ. სიმაღლე 141 სმ), შემდეგ ბუშმენები და სამხრ.-აღმ. აზიის პიგმეები. მაღალი ტანით გამოირჩევიან აფრიკაში ჩადის ტბის სამხრეთ-აღმოსავლეთ მცხოვრები ზანგები (საშ. სიმაღლე 182 სმ), აგრეთვე შოტლანდიის, მარკიზის კუნძულების მკვიდრნი და სხვ. ადამიანის სიმაღლის ინდივიდივიდუალური ვარიაციები ბევრად მეტია, ვიდრე ჯგუფობრივი. 125 სმ-ზე ნაკლები და 200 სმ-ზე მეტი ადამიანის სიმაღლე პათოლოგიურად ითვლება. XIX საუკუნის ბოლოს და განსაკუთრებით XX საუკუნეში თავი იჩინა ადამიანის სიმაღლის მომატების ტენდენციამ, ამ მოვლენის ახსნას სხვადასხვა მიზეზებით ცდილობდნენ (მაგ., საკვების ხასიათის შეცვლა), მაგრამ იგი უნდა აიხსნას არა ერთი რომელიმე ფაქტორით, არამედ ფაქტორთა კომპლექსით. 

## იხილეთ აგრეთვე
* ქონდრისკაცობა
* გიგანტიზმი

## ლიტერატურა
კატეგორია:ადამიანის სიმაღლე
Ꚙ

**Ꚙ**, **ꚙ** (**ორმაგი О**) — კირილური ანბანის ასო.

## რესურსები ინტერნეტში
* Graphemica (Ꚙ)
* Graphemica (ꚙ)

კატეგორია:კირილური ლიგატურები
არტიურ ადამოვი

**არტიურ ადამოვი** (; დ. 23 აგვისტო, 1908, კისლოვოდსკი — გ. 15 მარტი, 1970, პარიზი) — ფრანგი დრამატურგი, ესეისტი, მთარგმნელი, წარმოშობით სომეხი. 

## ბიოგრაფია
მის პირველ ლექსებში სიურრეალიზმის გავლენა იგრძნობა. ფაშისტურ საკონცენტრაციო ბანაკში განცდილი ტანჯვა აღწერა „საშინელ დღიურში“ (1943). უიმედობითაა გამსჭვალული მისი ავტობიოგრაფიული მოთხრობა „აღსარებაც“ (1946). პიესებით — „პაროდია“ (1947, გამოქვეყნდა 1950), „შემოსევა“ (1950), „დიდი და პატარა მანევრი“ (1953), „ყველანი ყველას წინააღმდეგ“ (1953), „მოძრაობის აზრი“ (1955) — ბეკეტსა და იონესკოსთან ერთად საფუძველი ჩაუყარა ავანგარდისტულ, ე. წ. „აბსურდის თეატრს“. მომდევნო პერიოდის პიესებში „პაოლო პაოლი“ (1957), „მე არა ვარ ფრანგი“ (1958), „გაზაფხული 71“ (1961), „Off limits“ (1968) და სხვ. მებრძოლი რეალისტური დრამატურგიის ტენდენციები შეინიშნება. თავისი ცხოვრება ასახა მოგონებათა წიგნში „ადამიანი და ბავშვი“ (1968).

## ლიტერატურა
## სქოლიო
კატეგორია:ფრანგი დრამატურგები
კატეგორია:ფრანგი ესეისტები
კატეგორია:მწერლები ანბანის მიხედვით
სემიუელ ადამსი

**სემიუელ ადამსი** (; დ. 27 სექტემბერი, 1722, ბოსტონი — გ. 2 ოქტომბერი, 1803, იქვე) — ამერიკელი პოლიტიკური მოღვაწე, პუბლიცისტი. ჩრდილოეთ ამერიკის ინგლისური კოლონიების დამოუკიდებლობისათვის ბრძოლის (1776-1783) ერთ-ერთი ორგანიზატორი. 

## ბიოგრაფია
პოლიტიკურ საქმიანობამდე კომერსანტი იყო. შემდგომ სათავეში ჩაუდგა რევოლუციურ ორგანიზაციას — „თავისუფლების შვილებს“, რომელიც უმთავრესად დემოკრატიულ ძალებს (წვრილი ფერმერები, ხელოსნები, მუშები) აერთიანებდა. 1772 წელს ადამსის ინიციატივით ბოსტონში შეიქმნა კორესპონდენტული კომიტეტი. მალე ასეთი კომიტეტები ყველა ინგლისურ კოლონიაში ჩამოყალიბდა და რევოლუციური ძალების ორგანიზაციის ცენტრებად იქცა. ადამსი კონტინენტური კონგრესის მოწვევის (1774) ერთ-ერთი ინიციატორი და კონგრესების აქტიური წევრი იყო 1774-1782 წლებში. მან მხარი დაუჭირა 1787 წლის კონსტიტუციას, ცდილობდა მის დემოკრატიზაციას და ილაშქრებდა მონობის წინააღმდეგ. 1794-1797 იყო მასაჩუსეტსის შტატის გუბერნატორი. ადამსი იზიარებდა განმათავისუფლებელ იდეებს. იგი ცნობილია „დემოკრატიის მამის“ სახელით.

## ლიტერატურა
## რესურსები ინტერნეტში
* Samuel Adams Heritage Society
* 
* 
* 

## სქოლიო
კატეგორია:დაბადებული 1722
კატეგორია:დაბადებული 27 სექტემბერი
კატეგორია:გარდაცვლილი 1803
კატეგორია:გარდაცვლილი 2 ოქტომბერი
კატეგორია:ამერიკელი პოლიტიკოსები
კატეგორია:ხელოვნებისა და მეცნიერების ამერიკული აკადემიის წევრები
კატეგორია:აშშ-ის დამფუძნებელი მამები
ადამიანის წონა

**ადამიანის წონა** — ფიზიკური განვითარების, ჯანმრთელობისა და შრომისუნარიანობის ერთ-ერთი მნიშვნელოვანი მაჩვენებელი. ადამიანის წონა დაკავშირებულია სქესობრივ და ასაკობრივ თავისებურებებთან. ორგანიზმის განვითარების პროცესში ადამიანის წონა მნიშვნელოვნად იცვლება. 5 თვის ნაყოფი იწონის დაახლოებით 300 გ, დროული ახალშობილის წონაა — 2500-4000 გ (გოგონები 100-200 გ ნაკლები) და ბევრადაა დამოკიდებული მშობლების ინდივიდუალურ თავისებურებებზე, დედის საყოფაცხოვრებო პირობებზე, მის ნერვულ სისტემაზე, პროფესიაზე, ფიზიკურ დატვირთვაზე ორსულობის უკანასკნელ თვეებში, გადატანილ დაავადებებზე და სხვ. ახალშობილი პირველი ორი დღე, როგორც წესი, წონაში იკლებს 6-9%-ით (ე. წ. ფიზიოლოგიური დაკლება), 12-15 დღეში ბავშვის წონა აღდგება. პირველ ორ თვეში ახალშობილი ყოველდღიურად მატულობს 25 გ. 4,5-5 თვეზე ბავშვის წონა ორმაგდება, ხოლო წლისთავზე სამმაგდება. ადამიანის წონას მომდევნო ასაკში ინდივიდუალური თავისებურებანი განაპირობებს, იგი დამოკიდებულია ორგანიზმის ფორმირებასა და ადამიანის საყოფაცხოვრებო პირობებზე. სქესობრივი მომწიფების პერიოდში გოგონები იმავე ასაკის ბიჭებზე მეტს იწონიან. სქესობრივი მომწიფების წინა და შემდგომ ხანაში წონით ვაჟები უსწრებენ გოგონებს. 25-40 წლის ასაკი ადამიანის წონის სტაბილურ პერიოდად ითვლება. ამ ასაკის საშუალო წონად მიღებულია 64 კგ მამაკაცთათვის, 56 კგ ქალებისათვის — 40-55 წლისათვის ადამიანის წონა განსაკუთრებით მატულობს, ხოლო 55-60 წლის შემდეგ, ქსოვილებში მიმდინარე ატროფიული პროცესების შედეგად, როგორც წესი, რამდენიმე კგ-ით იკლებს. 

ორგანიზმის განვითარების პროცესში იცელება ორგანოებისა და ქსოვილების წონითი შეფარდება. ასაკსრული ადამიანების წონითი შეფარდება სხვადასხვანაირია სქესობრივი განსხვავების მიხედვითაც. მაგ., მამაკაცის კუნთები შეადგენს მისი სხეულის წონის 42%, ძვლები — 18%, ცხიმოვანი ქსრვილი — 12%; ქალისა; კუნთები — 36%, ძვლები — 16%, ცხიმოვანი ქსრვილი— 24%. 

პათოლოგიური მდგომარეობის დროს ადამიანის წონა იცელება. მატულობს გადაჭარბებული კვების, ნივთიერებათა ცვლისა და შინაგანი სეკრეციის ფუნქციის დარღვევის, ორგანიზმში სითხის შეკავების დროს, იკლებს არასაკმაო ან უხარისხო კვების, საჭმლის მომნელებელი ორგანოების ფუნქციის დაქვეითების, ავთვისებიანი წარმონაქმნების, ენდოკრინული და ნივთიერებათა ცვლის დარღვევისა და ნერვული სისტემის ზოგიერთი დაავადების დროს.

## ლიტერატურა
კატეგორია:ადამიანის წონა
42 (რიცხვი)

**ორმოცდაორი** — ორმოცდამორე ნატურალური რიცხვი. არის ორმოცდაერთის მომდევნო და ორმოცდასამის წინამდგომი. აღინიშნება სიმბოლოთი **42**. 42 არის ლუწი და შედგენილი რიცხვი. სიტყვა „ორმოცდაორი“ რთული შედგენილობისაა და მისი პირვანდელი ვარიანტია ორი ოცი და ორი (იგულისხმება ორმოცზე ორი ერთეულით მეტი).
## რესურსები ინტერნეტში
* Prime Curios! 42 from the Prime Pages
* 
* My latest favorite Number: 42, John C. Baez
* The number Forty-two in real life

კატეგორია:რიცხვები
43 (რიცხვი)

**ორმოცდასამი** — ორმოცდამესამე ნატურალური რიცხვი. არის ორმოცდაორის მომდევნო და ორმოცდაოთხის წინამდგომი. აღინიშნება სიმბოლოთი **43**. 43 არის კენტი და მარტივი რიცხვი. სიტყვა „ორმოცდასამი“ რთული შედგენილობისაა და მისი პირვანდელი ვარიანტია ორი ოცი და სამი (იგულისხმება ორმოცზე სამი ერთეულით მეტი).
## რესურსები ინტერნეტში
* Prime Curios! 43 from the Prime Pages

კატეგორია:რიცხვები
44 (რიცხვი)

**ორმოცდაოთხი** — ორმოცდამეოთხე ნატურალური რიცხვი. არის ორმოცდასამის მომდევნო და ორმოცდახუთის წინამდგომი. აღინიშნება სიმბოლოთი **44**. 44 არის ლუწი და შედგენილი რიცხვი. სიტყვა „ორმოცდაოთხი“ რთული შედგენილობისაა და მისი პირვანდელი ვარიანტია ორი ოცი და ოთხი (იგულისხმება ორმოცზე ოთხი ერთეულით მეტი).

## რესურსები ინტერნეტში
* Prime Curios! 44 from the Prime Pages

კატეგორია:რიცხვები
უოლტერ ადამსი

**უოლტერ სიდნი ადამსი** (; დ. 20 დეკემბერი, 1876, ანტიოქია — გ. 11 მაისი, 1956, პასადენა) — ამერიკელი ასტრონომი, ვაშინგტონის ეროვნული მეცნიერებათა აკადემიის წევრი, 1923 წლიდან მაუნტ-უილსონის ობსერვატორიის დირექტორი, 1946 წლიდან კი — საპატიო დირექტორი, საერთაშორისო ასტრონომიული კავშირის ვიცე-პრეზიდენტი (1935-1948). ცნობილია მრავალრიცხოვანი გამოკვლევით მზისა და ვარსკვლავთა სპექტროსკოპიის დარგში, უფრო კი სპექტრული ხაზების ინტენსივობათა თანაფარდობის საფუძველზე ვარსკვლავებამდე მანძილების განსაზღვრის მეთოდის დამუშავებით. 

## ლიტერატურა
## სქოლიო
კატეგორია:ამერიკელი ასტრონომები
ჯონ კაუჩ ადამსი

**ჯონ კაუჩ ადამსი** (; დ. 5 ივნისი, 1819 — გ. 21 იანვარი, 1892, კემბრიჯი) — ინგლისელი ასტრონომი. ლონდონის ასტრონომიული საზოგადოების პრეზიდენტი. კემბრიჯის უნივერსიტეტის პროფესორი (1858 წლიდან). კემბრიჯის ასტრონომიული ობსერვატორიის დირექტორი (1861 წლიდან). 1845 წელს პლანეტა ურანის მოძრაობაში შეშფოთებათა მათემატიკური ანალიზის საფუძველზე, უ. ლევერიესაგან დამოუკიდებლად, თეორიულად დაასაბუთა ახალი პლანეტის არსებობა. შემდგომში ლევერიეს გაანგარიშების საფუძველზე ეს პლანეტა ტელესკოპით აღმოაჩინეს და ნეპტუნი უწოდეს. ადამს ეკუთვნის მნიშვნელოვანი შრომები ცის მექანიკის დარგში, კერძოდ მთვარის მოძრაობაში საუკუნეობრივი აჩქარების გამოკვლევა. 1855 წელს შეიმუშავა ჩვეულებრივ დიფერენციალურ განტოლებათა რიცხვითი ინტეგრირების სხვაობითი მეთოდი.

მთვარის ხილული მხარის ერთ-ერთ კრატერს ჯონ კაუჩ ადამსისა და სხვა ორი ასტრონომის უოლტერ ადამსისა და ჩარლზ ჰიჩკოკ ადამსის პატივსაცემად ეწოდა სახელი ადამსი.

## ლიტერატურა
## სქოლიო
კატეგორია:ინგლისელი ასტრონომები
მაიკლ კრაიტონი

**ჯონ მაიკლ კრაიტონი** ( ; დ. 23 ოქტომბერი, 1942 — გ. 4 ნოემბერი, 2008) — ამერიკელი მწერალი, კინორეჟისორი, პროდიუსერი და სცენარისტი, რომელიც ყველაზე მეტად ცნობილია სამეცნიერო ფანტასტიკის, თრილერისა და სამედიცინო ფანტასტიკის ჟანრის ნაწარმოებებით. მისი წიგნები გაყიდულია 200 მილიონ ეგზემპლიარამდე, რომელთა უმეტესობა ადაპტირებული იქნა ფილმებში.

კრაიტონის ლიტერატურული ნაწარმოებები, როგორც წესი წარმოადგენს მოქმედებითი ჟანრისა და ტექნო-თრილერის ნაზავს, სადაც აღწერილია თანამედროვე ტექნოლოგიები და კაციობრიობის წარუმატებელი ურთიერთქმედება ამ ტექნოლოგიებთან, განსაკუთრებით ბიოტექნოლოგიებთან. აგრეთვე, კრაიტონის წიგნების უმეტესობა მოიცავს სამედიცინო ან სამეცნიერო თემებს, რომლებშიც თავად ავტორის წარსულია ასახული.

ჯონ მაიკლ კრაიტონი დაიბადა 1942 წლის 23 ოქტომბერს, ჩიკაგოში, ილინოისის შტატში ჟურნალისტ ჯონ ჰენდერსონ კრაიტონის და ზულა მილერ კრაიტონის ოჯახში. ჯონს მწერლობისადმი ინტერესი 14 წლის ასაკში გაუჩნდა, როდესაც გაზეთ ნიუ-იორკ ტაიმში გამოაქვეყნა მისი პირველი ნაწარმოები. 1964 წელს დაამთავრა ჰარვარდის კოლეჯი. ორი წლის შემდეგ გამოაქვეყნა მისი პირველი რომანი „Odds On“. 

2008 წლის დასაწყისში მაიკლ კრაიტონი დაავადდა ლიმფობიით. იგი გარდაიცვალა 66 წლის ასაკში, 2008 წლის 4 ნოემბერს ლოს-ანჯელესში.

მისი ყველაზე განთქმული რომანებია: „შტამი ანდრომედა“ (1969), „სფერო“ (1987), „იურული პარკი“ (1990), „ამომავალი მზე“ (1992), „დაკარგული სამყარო“ (1995), „შიშის სახელმწიფო“ (2004) და სხვა. მისი რეჟისორობითა და სცენარისტობით გამოვიდა რამდენიმე ფილმი: „ველური დასავლეთის სამყარო“ (1973), „კომა“ (1978), „მატარებლის პირველი დიდი ძარცვა“ (1979), „მაყურებელი“ (1981) და „რობოტების ბუნტი“ (1984). მიღებული აქვს რამდენიმე ჯილდო, მათ შორის: ედგარ პოს პრემია (1969, 1980 აშშ-ის სცენარისტთა გილდიის ჯილდო (1996), ჯორჯ ფოსტერ პიბოდის პრემია (1994) და ა.შ.

## ლიტერატურა
* Golla, Robert. *Conversations with Michael Crichton*, University Press of Mississippi, 2011, 
* Hayhurst, Robert. *Readings on Michael Crichton*, Greenhaven Press, 2004, 
* 
* Trembley, Elizabeth A. *Michael Crichton: A Critical Companion*, Greenwood Press, 1996, 

## რესურსები ინტერნეტში
* 
* 
* 
* 
* მაიკლ კრაიტონის ბიოგრაფია Ambebi.Ge-ზე
* Musings on Michael Crichton — News and Analysis on his Life and Works

## სქოლიო
კატეგორია:XX საუკუნის ამერიკელი რომანისტები
კატეგორია:XXI საუკუნის ამერიკელი რომანისტები
კატეგორია:ამერიკელი კინორეჟისორები
კატეგორია:ამერიკელი კინოპროდიუსერები
კატეგორია:ამერიკელი სამეცნიერო ფანტასტიკის ჟანრის მწერლები
კატეგორია:ამერიკელი რომანისტები
კატეგორია:ამერიკელი ტელეპროდიუსერები
კატეგორია:თრილერის ავტორები
კატეგორია:ფუტუროლოგები
კატეგორია:მწერლები ანბანის მიხედვით
დაკარგული სამყარო: იურული პარკი

**„იურული პარკი: დაკარგული სამყარო“** () — 1997 წლის ამერიკული სამეცნიერო ფანტასტიკური ფილმი, რიგით მეორე ფილმი „იურული პარკის“ სერიიდან და 1993 წელს გამოსული „იურული პარკის“ პირდაპირი გაგრძელება, რომლის რეჟისორია სტივენ სპილბერგი, პროდიუსერები არიან გერალდ მოლენი და კოლინ უილსონი, სცენარი ეკუთვნის დევიდ კეპს. დაფუძნებულია მაიკლ კრაიტონის 1995 წლის რომანზე „დაკარგული სამყარო“. ფილმში იან მალკოლმის როლით ბრუნდება მსახიობი ჯეფ გოლდბლუმი — ქაოსის თეორიტიკოსი და ექსცენტრიული მათემატიკოსი, რომელიც ხელმძღვანელობს ჯგუფს, რომელშიც შედიან: ჯულიანა მური, პიტ პოსტლეთუეიტი, არლის ჰაუარდი, ვინს ვონი და ვანესა ლი ჩესტერი. გოლდბლუმი ერთადერთი მსახიობია პირველი ფილმიდან, რომელიც ბრუნდება როგორც მთავარი როლის შემსრულებელი. ფილმში კამეო როლი აქვს რიჩარდ ატენბოროს (ჯონ ჰემონდი), ხოლო მოკლე როლები ჰხვდათ წილად ჯოსეფ მაცელოს და არიანა რიჩარდს.

ფილმის სიუჟეტი მიმდინარეობს წინა სერიის მოვლენებიდან ოთხი წლის შემდეგ, რომლის ცენტრშია კოსტა-რიკის გამოგონილი კუნძული ისლა-სორნა, სადაც ჯონ ჰემონდის კომპანია InGen-ის მიერ კლონირებული დინოზავრები თავისუფლად დათარეშობენ. მას შემდეგ, რაც ჰემონდი გაიგებს, რომ მისი ძმისშვილი, რომელიც კონტროლს იღებს InGen-ზე, აპირებს შეიპყროს კუნძულზე მყოფი დინოზავრები და წამოიყვანოს ისინი მატერიკზე, იგი იან მალკოლმის ხელმძღვანელობით აგზავნის ექსპედიციას კუნძულზე. თავდაპირველად ეს ორი ჯგუფი ერთმანეთს უპირისპირდება, თუმცა შემდეგ გადარჩენის მიზნით ერთიანდება.

ორიგინალი წიგნის გამოშვებისა და პირველი ფილმის წარმატების შემდეგ, კრაიტონმა, ფანების დაჟინებული თხოვნით დაწერა პირველი წიგნის გაგრძელება „დაკარგული სამყარო“, რომელიც გამოსცა 1995 წელს. ფილმის გადაღებები დაიწყო 1996 წლის 5 სექტემბერს და ძირითადად მიმდინარეობდა კალიფორნიაში, ისევე როგორც ჰავაის კუძულ კაუაიზე, სადაც პირველი ფილმი იქნა გადაღებული. შემდეგში გადაღებებმა გადაინაცვლა Universal Studios Hollywood-ის სტუდიაში. პრემიერა შედგა 1997 წლის 19 მაისს Cineplex Odeon-ის თეატრში, იუნივერსალ-სიტში, კალიფორნიის შტატში. 2000 წლის 10 ოქტომბერს გამოიცა DVD ვერსია, რომელსაც თან ახლდა ფილმის წინა ნაწილი.

ფილმმა მიიღო შერეული შეფასებები კინო კრიტიკოსებისგან. პროექტი ნომინირებული იქნა სხვადასხვა დაჯილდოების ცერემონიალზე. საერთო განხილვების საიტ Rotten Tomatoes-ზე მთლიანი რეიტინგი შეადგენს 53%. ფილმს დიდი ფინანსური წარმატება ჰხვდა წილად, რომლის შემოსავალმა 618.6 მილიონი დოლარი შეადგინა. 2011 წლის 18 ივლისს გამოვიდა გაგრძელება „იურული პარკი III“.

## რესურსები ინტერნეტში
* 
* 
* 
* 
* 
* 

## სქოლიო
კატეგორია:იურული პარკი
კატეგორია:1997 წლის ფილმები
კატეგორია:ინგლისურენოვანი ფილმები
კატეგორია:1990-იანი წლების სათავგადასავლო ფილმები
კატეგორია:1990-იანი წლების სამეცნიერო ფანტასტიკური ფილმები
კატეგორია:ამერიკული ფილმები
კატეგორია:ამერიკული სათავგადასავლო ფილმები
კატეგორია:ამერიკული სამეცნიერო ფანტასტიკური ფილმები
კატეგორია:ფილმები დინოზავრების შესახებ
კატეგორია:მაიკლ კრაიტონის ნამუშევრებზე დაფუძნებული ფილმები
კატეგორია:სამეცნიერო ფანტასტიკური სათავგადასავლო ფილმები
კატეგორია:Amblin Entertainment-ის ფილმები
კატეგორია:Universal Pictures-ის ფილმები
კატეგორია:სტივენ სპილბერგის ფილმები
გაეროს უშიშროების საბჭოს რეზოლუცია 41

**გაეროს უშიშროების საბჭოს რეზოლუცია 41** მიიღეს 1948 წლის 28 თებერვალს. ის ინდონეზიის ეროვნული რევოლუციის ორივე მხარეს მოუწოდებდა ცეცხლის დროებით შეწყვეტის შესახებ ხელშეკრულებაზე მოეწერათ ხელი და შეესაბამებოდა გაეროს უშიშროების საბჭოს რეზოლუცია 27-ს. ამასთანავე, ახალი რეზოლუცია იმეორებდა გაეროს უშიშროების საბჭოს რეზოლუცია 31-ში ასახულ შუამავლობის შეთავაზებას და გაერთიანებული ერების ორგანიზაციის კომიტეტს ინდონეზიის კეთილმოწყობისთვის სთხოვდა ინდონეზიის პოლიტიკური მდგომარეობის პროგრესის შესახებ ინფორმაციის მიწოდებას.

რეზოლუცია მიიღეს შვიდი ხმით; კოლუმბიამ, სირიამ, უკრაინის სსრ-მ და საბჭოთა კავშირმა თავი შეიკავეს.

## იხილეთ აგრეთვე
* გაეროს უშიშროების საბჭოს რეზოლუცია 40

## რესურსები ინტერნეტში
*[რეზოლუციის ტექსტი undocs.org-ზე](https://undocs.org/S/RES/41(1948))

0040
კატეგორია:ინდონეზიის ეროვნული რევოლუცია
კატეგორია:გაეროს უშიშროების საბჭოს რეზოლუციები ინდონეზიის შესახებ
კატეგორია:1948 წელი ინდონეზიაში
კატეგორია:გაეროს უშიშროების საბჭოს რეზოლუციები ნიდერლანდების შესახებ
იურული პარკი (რომანი)

**„იურული პარკი“** () — ამერიკელი მწერლის, მაიკლ კრაიტონის სამეცნიერო ფანტასტიკური რომანი, გამოსული 1990 წელს. რომანში მოთხრობილია გენური ინჟინერიის მეშვეობით დინოზავრების კლონირება და დინოზავრებით დასახლებული პარკის ნგრევა.

1993 წელს, რეჟისორ სტივენ სპილბერმა გადაიღო ამავე სახელწოდების ფილმი, რომელსაც დიდი წარმატება ჰხვდა წილად, ხოლო ფილმის შემოსავალმა 1 მილიარდ დოლარს გადააჭარბა, რასაც მოჰყვა რამდენიმე გაგრძელება.

წიგნი იქცა ბესტსელერად და კრაიტონის ყველაზე წარმატებულ რომანად. წიგნმა, აგრეთვე მიიღო მაღალი შეფასებები კრიტიკოსებისგან. 1996 წელს წიგნმა მიიღო  BILBY Award-ის ჯილდო. 1995 წელს გამოვიდა წიგნის გაგრძელება „დაკარგული სამყარო“. 1997 წელს ორივე რომანი გამოიცა ერთ წიგნად, სახელწოდებით „იურული სამყარო“, რომელსაც არანაირი შეხება არ აქვს ამავე სახელწოდების ფილმთან.

## ლიტერატურა
*

## რესურსები ინტერნეტში
*ისლა-ნებურას რუკა 
*
*„იურული პარკი“   კრაიტონის ოფიციალურ საიტზე

## სქოლიო
კატეგორია:1990 წლის წიგნები
კატეგორია:1990 წლის სამეცნიერო ფანტასტიკური რომანები
კატეგორია:ტექნო-თრილერი რომანები
კატეგორია:კლონირება მხატვრულ ლიტერატურაში
კატეგორია:ამერიკული ბიოპანკური რომანები
კატეგორია:რომანები დინოზავრების შესახებ
კატეგორია:იურული პარკის რომანები
კატეგორია:მაიკლ კრაიტონის რომანები
კატეგორია:ფილმებად ადაპტირებული რომანები
ინტრონი

**ინტრონები** — დნმ-ის ის უბნები, რომელთა ასლებიც იშლება პირველადი ტრანსკრიპტიდან და ისინი აღარაა ზრდასრულ რნმ-ში.

[მინი|350პქ|ადამიანის CDK4 გენის პრე-[ი-რნმ-ის ნუკლეოტიდური მიმდევრობის სქემა. მიმდევრობის დიდ ნაწილს ინტრონები იკავებენ (ნაჩვენებია ნაცრისფრად)]]

ტრანსკრიფციის შემდეგ ნუკლეოტიდების მიმდევრობები, რომლებიც ინტრონებს შეესაბამება, სპლაისინგის დროს იჭრება ზრდასრული ი-რნმ-იდან (პრე-ი-რნმ-იდან). ინტრონები ეუკარიოტების გენებისთვისაა დამახასიათებელი. ინტრონები აგრეთვე ნაპოვნია ისეთ გენებში, რომლებიც რიბოსომულ რნმ-ს (რ-რნმ-ს), სატრანსპორტო რნმ-სა (ტ-რნმ-სა) და პროკარიოტების ზოგიერთ ცილას აკოდირებენ. ეს ინტრონები რნმ-ის დონეზე იჭრება **ავტოსპლაისინგის** მეშვეობით. ინტრონების რაოდენობა და სიგრძე მრავალფეროვანია ერთი ორგანიზმის სხვადასხვა სახეობასა და გენში. მაგალითად, *Saccharomyces cerevisiae* საფუარების გენომი ჯამში შეიცავს 293 ინტრონს, ადამიანის გენომში კი ზოგჯერ 300 ათას ინტრონზე მეტია. როგორც წესი, ინტრონები ეგზონებზე უფრო გრძელია.

## სქოლიო
კატეგორია:გენთა ექსპრესია
კატეგორია:რნმ-ის სპლაისინგი
კატეგორია:დნმ
კატეგორია:არამაკოდირებელი დნმ
ადაპტაცია (ფსიქოლოგია)

**ადაპტაცია ფსიქოლოგიაში** — შეგრძნების ორგანოების გრძნობიერების ცეალებადობა ამა თუ იმ გამღიზიანებლის ზემოქმედების შედეგად (მაგალითად, თვალის შეგუება სინათლისა ან სიბნელისადმი). ადაპტაცია შეიძლება ქონდეს შეგრძნების ორგანოს გრძნობიერების როგორც გაძლიერების (ძლიერი გამღიზიანებლის შემდეგ სუსტ გამღიზიანებელზე გადასელისას) , ისე შესუსტების (სუსტი გამღიზიანებლის შემდეგ ძლიერ გამღიზიანებელზე გადასვლის) დროს. ადაპტაცია დამახასიათებელია ყველა მოდალობის შეგრძნებისათვის. განსაკუთრებით ძლიერია მხედველობის, ყნოსვის, გემოსა და კანის შეგრძნებაში, უფრო სუსტია სმენისა და ტკივილის შეგრძნებაში.

## ლიტერატურა
კატეგორია:ადაპტაცია
თვალის ადაპტაცია

**თვალის ადაპტაცია** — სხვადასხვა განათებასთან თვალის შეგუების უნარი. განარჩევენ ადაპტაციას სიბნელისადმი — დღის სინათლიდან ღამის სინათლეზე ან დიდი განათებიდან მცირე განათებაზე გადასვლისას, და ადაპტაციას სინათლისადმი — მცირე განათებიდან დიდ განათებაზე გადასვლის დროს. უმცირესი განათება, რომელიც  სინათლის შეგრძნებას იწვევს (გაღიზიანების ზღურბლი), განსაზღვრავს სინათლისადმი თვალის მგრძნობიარობას. რაც უფრო დაბალია გაღიზიანების ზღურბლი, მით უფრო მაღალია სინათლისადმი თვალის მგრძნობიარობა და პირიქით. სიბნელისადმი ადაპტაცია საკმაოდ ხანგრძლივად მიმდინარეობს. იგი სწრაფად მატულობს პირველი 15 წუთის განმავლობაში, 30-ე წუთზე აღწევს მაქსიმუმს და პრაქტიკულად მთავრდება ერთ საათში, სინათლისადმი კი კლებულობს პირველ წამებში და მთავრდება 5-7 წუთში. სიბნელისადმი ადაპტაცია დაქვეითებულია თვალის ზოგიერთი დაავადების (გლაუკომა, ბადურას პიგმენტური გადაგვარება), ცენტრალური ნერვული სისტემისა და სხვათა დაავადებათა დროს. სიბნელისადმი ადაპტაციას განსაზღვრავენ ადაპტომეტრით.

## ლიტერატურა
კატეგორია:ადაპტაცია
კატეგორია:ოფთალმოლოგია